דן ברוייט

דני ריי ברוייט (באנגלית: Danny Ray Brouillette; נולד ב-18 באוגוסט 1962) הוא פוליטיקאי אמריקאי, שכיהן כמזכיר האנרגיה של ארצות הברית מדצמבר 2019 עד ינואר 2021. טרם כהונתו כמזכיר מחלקת האנרגיה היה סגן מזכיר האנרגיה בשנים 2017–2019. ברוייט נולד בעיירה פיינקורטוויל (Paincourtville) השוכנת בדרום מדינת לואיזיאנה, ולמד באוניברסיטת מרילנד. אחרי שירותו בצבא ארצות הברית, היה ברוייט בין השנים 1989–1997 עוזרו הפרלמנטרי של חבר בית הנבחרים בילי טאוזין, נציג מחוז הקונגרס השלישי של לואיזיאנה. ב-1997 שימש כסגן נשיא בכיר בחברת R. Duffy Wall & Associates עד לשנת 2000. בשנים 2001–2003 היה עוזר המזכיר לעניינים בין-ממשלתיים וקונגרסיאליים במחלקת האנרגיה של ארצות הברית בממשלו של הנשיא ג'ורג' ווקר בוש. לאחר מכן חזר לעבוד תחת בילי טאוזין, הפעם כראש הסגל שלו, והיה גם מנהל הסגל בוועדת האנרגיה והמסחר של בית הנבחרים בין השנים 2003–2004, אז היה טאוזין יושב ראש הוועדה. ברוייט היה מעורבת בהכנת הוראות הכלולות בחוק מדיניות האנרגיה משנת 2005, במיוחד ביחס לתוכנית עירבון להלוואות של מחלקת האנרגיה והרשאה פדרלית ליבוא ויצוא של גז טבעי נוזלי. בשנים 2004–2006 היה ברוייט סגן נשיא בחברת פורד, וניהל את צוותי המדיניות הפנימית של התאגיד. הוא שירת גם בוועדת התפעול של פורד באמריקה הצפונית. ב-2006 נשכר ברוייט לראש המדיניות הציבורית וסגן נשיא בכיר באיגוד הרכב של ארצות הברית, המציע שירותים פיננסיים לאנשים ומשפחות המשרתים או ששירתו בעבר בכוחות המזוינים של ארצות הברית. נוסף על כך, בשנים 2013–2016 היה ברוייט חבר במועצת המינרלים והאנרגיה הארצית של מדינת לואיזיאנה. ב-3 באפריל 2017 הודיע הנשיא דונלד טראמפ כי ימנה את ברוייט לתפקיד סגן מזכיר האנרגיה של ארצות הברית. ב-3 באוגוסט 2017 אושר מינויו בידי הסנאט של ארצות הברית, וב-8 באוגוסט ברוייט הושבע לתפקידו. ב-18 באוקטובר 2019 הנשיא טראמפ הודיע כי בכוונתו למנות את ברוייט לתפקיד מזכיר האנרגיה של ארצות הברית במקומו של ריק פרי, שהתפטר מתפקיד על רקע פרשת טראמפ–אוקראינה. ב-7 בנובמבר 2019 שלח הנשיא טראמפ את מועמדותו לסנאט, שם דנה ועדת האנרגיה ומשאבי הטבע של הסנאט של ארצות הברית במועמדותו. ב-1 בדצמבר 2019 התפטר פרי באורח רשמי מהקבינט של ארצות הברית ובכך נהפך ברוייט למזכיר המחלקה בפועל שכן אישור מינויו עדיין היה עומד ותלוי בידי מליאת הסנאט. ב-2 בדצמבר אישר הסנאט את מועמדותו ברוב של 70-15. הוא הושבע לתפקיד ב-11 בדצמבר. על פי מסמכים שהושגו בידי העיתון "Aiken Standard", ברויל האציל רבים מסמכויותיו ותחומי האחריות שלו לתת-מזכיר האנרגיה מארק מנז. מדיה וקבצים בנושא דן ברוייט בוויקישיתוף דן ברוייט, ברשת החברתית פייסבוק דן ברוייט, ברשת החברתית אקס (טוויטר) דן ברוייט, ברשת החברתית אינסטגרם President Donald J. Trump Announces Intent to Nominate Dan R. Brouillette to the Department of Energy, באתר הבית הלבן, 3 באפריל 2017 (באנגלית) טימותי קמה, Trump picks Bush veteran to be Rick Perry's deputy, באתר The Hill‏, 3 במרץ 2017 (באנגלית) Dan Brouillette Sworn in as Deputy Secretary of the United States Department of Energy, באתר מחלקת האנרגיה של ארצות הברית, 8 באוגוסט 2017 (באנגלית) ציוץ של דונלד טראמפ ברשת החברתית אקס (טוויטר), 18 באוקטובר 2019 ליבי קאת'י, Senate confirms nomination of Dan Brouillette to replace Energy Secretary Rick Perry, באתר ABC News‏, 3 בדצמבר 2019 (באנגלית) President Donald J. Trump Presides Over Swearing In Of Dan Brouillette As 15th Secretary Of Energy, Energy.gov (באנגלית) קולין דמארסט, Energy secretary grants Under Secretary Mark Menezes sweeping power, email shows, באתר אייקן סטנדרט, 11 בינואר 2020 (באנגלית)